GiliGold/VAD_KnessetCorpus huggingface dataset:
דוידה לחמן-מסר: "או של בעל רשיון למוקד אחר".
אברהם פורז: "או מוקד שידור של בעל רשיון אחר".
דוידה לחמן-מסר: "להפעלת מוקד שידור".
אברהם פורז: "רשיון להפעלת מוקד שידור אחר".
מיכאל איתן: לא "אחר".
אתי בנדלר: מה זה מוקד שידור אחר?
אתי בנדלר: "בעל רשיון אחר להפעלת מוקד שידור".
בני איינהורן: המילה "או", כוללת את המילה "אחר".
דוידה לחמן-מסר: במקום "אחר", הם רוצים שתיכתב המילה "מיוחד".
אברהם פורז: אם כך, עברנו על רשיון שידור כללי ומיוחד, ואנחנו מאשרים את זה.
אברהם פורז: אני ממשיך לקרוא את פסקה (8): "במקום ההגדרה "שידורי כבלים" יבוא: "שידורי כבלים" – שידורים המופצים באמצעות מוקד שידור ורשת בזק ציבורית".
אסתר שטרנבך: אנחנו מבקשים לשנות את ההגדרה של שידורי כבלים.
אברהם פורז: איפה היתה קודם ההגדרה שידורי כבלים?
אברהם פורז: מה נאמר קודם?
אברהם פורז: "שידורי טלוויזיה הניתנים לציבור, המופצים באמצעות מוקד תפעול ורשת כבלים, לרבות שירותים אחרים הניתנים באמצעות הרשת".
מיכל רפאלי-כדורי: חבר הכנסת פורז הבטיח לנו בישיבה הקודמת, שמצבנו לא יורע בגלל שמעבירים את הכבלים מזיכיון לרשיון, ופה יש הגדרות שנוגעות לנו.
מיכל רפאלי-כדורי: יש פה הגדרות שנוגעות לנו, בניגוד להבטחה שלך.
בני איינהורן: אנחנו ביקשנו והגשנו נייר שההגדרה של המונח "שידורי כבלים" תהיה זהה למה שכתוב אצל הלוויין ולמה שכתוב אצלנו.
מיכל רפאלי-כדורי: לא, למה?
מיכל רפאלי-כדורי: אנחנו קיבלנו רשיון לפני שנה וחצי.
אברהם פורז: אנחנו נשאיר את זה לפעם הבאה, כי זה מסובך מדי.
אברהם פורז: ברגע זה סיימנו את הישיבה.
אברהם פורז: המונח "שידורי כבלים" בהגדרה בסעיף 9(8) ייבדק בישיבה הקרובה.
מוזמנים: יצחק קמחי, עו"ד הממונה על הגנת הצרכן אלן זיסבלט, עו"ד משרד המשפטים פקד דוד פרץ מחלקת חקירות, המשרד לביטחון פנים תמר טרבלסי, עו"ד
קצרנית: נושא: תקנות הגנת הצרכן (הכשרה מתאימה להסמכה) (הוראת שעה), התשס"א-2000.
קצרנית: תקנות הגנת הצרכן (הכשרה מתאימה להסמכה) (הוראת שעה), התשס"א-2000.
אברהם פורז: על סדר יומנו: תקנות הגנת הצרכן (הכשרה מתאימה להסמכה) (הוראת שעה).
אברהם פורז: למה נזכרתם כל כך מאוחר?
צביה דורי: מה שקרה הוא שקיווינו שנצליח לעשות את הקורסים עוד השנה והתבדינו.
אברהם פורז: אז מה עכשיו אתם אומרים?
אברהם פורז: תסבירו לי את התקנות.
צביה דורי: אנחנו נערכנו ביחד עם המשטרה לעשות קורסים שכנראה יתחילו בחודש הבא.
צביה דורי: אנחנו צריכים להביא לידי השר הכשרה מתאימה לחוקרים שתאושר על ידי ועדת הכלכלה.
צביה דורי: מדובר על קורס בן 5 שבועות, בשני מחזורים, שכנראה יתחיל באמצע החודש הבא.
צביה דורי: מה שאנחנו מבקשים בינתיים, כיוון שעדיין לא התחיל הקורס, זה להמשיך את ההכשרה הקיימת שבין כה נתנו לחוקרים עד עכשיו למשך תקופה של שנה אחת.
אברהם פורז: מי אומר שזה המצב המשפטי?
אברהם פורז: למה אתם אומרים שזה דווקא יהיה ב-1 בינואר?
צביה דורי: הוא מסמיך כל שנה ב-1 לינואר.
אברהם פורז: ההסמכות הקודמות היו עד סוף השנה והן פגו.
צביה דורי: עד סוף השנה נגמור את ההכשרה המיוחדת.
אברהם פורז: מה אתם רוצים לעשות לגבי העתיד?
צביה דורי: אנחנו צילמנו את המצב הקיים היום.
אברהם פורז: מה זה 3 שנות נסיון בעבודה כמבקר-חוקר?
צביה דורי: זה מה שיש היום בפועל לאנשים שלנו שעובדים בתור מבקרים.
אברהם פורז: איך זה יכול להיות שלמבקר-חוקר תהיה הכשרה כמפורט להלן?
אברהם פורז: הוא צריך לעבוד 3 שנים באופן בלתי מוסמך?
אברהם פורז: איך אדם יכול להתמנות למבקר-חוקר אם הוא קודם כל צריך 3 שנות עבודה כמבקר חוקר?
צביה דורי: עד עכשיו מי שבא, התחיל לעבוד בתור מבקר-חוקר.
צביה דורי: אנחנו צילמנו את המצב הקיים כדי שנקבל את האישור שלכם לשנה נוספת.
צביה דורי: כל אלה שעובדים היום כמבקרים-חוקרים יש להם כבר נסיון של לפחות 3 שנים.
אברהם פורז: אז זה לא 3 שנות נסיון, אלא מי שעסק 3 שנים בפועל בעבודה כמבקר-חוקר.
צביה דורי: בסדר.
אברהם פורז: צריך שיהיה כתוב כך: "למבקר-חוקר תהיה הכשרה כמפורט להלן: (1) 3 שנות עבודה בפועל בביקורות וחקירות.
אברהם פורז: " מה זה סיום השתלמויות למבקרים-חוקרים של 200 שעות?
צביה דורי: זה מה שנעשה עד היום בפועל.
לאה ורון: מה זה המכללה לבטחון וחקירות?
צביה דורי: יש מכללה שהעבירה השתלמויות בעבר.
לאה ורון: זה של המשטרה?
צביה דורי: זה של גוף פרטי.
אברהם פורז: האם אנחנו יכולים לכתוב את זה בתקנות?
אברהם פורז: אפשר לכתוב: סיום השתלמויות למבקרים-חוקרים של 200 שעות, שנערכו במוסד שהוכר על ידי השר.
צביה דורי: אבל הוא לא הוכר.
אברהם פורז: למה שלא נאמר שאפשר יהיה להאריך את ההיתר בחצי שנה לפי החוק הקיים לכל אלה שעוסקים?
צביה דורי: אנחנו מבקשים שנה.
אברהם פורז: על החדשים כבר תחול התקנה החדשה.
צביה דורי: אבל איך נחתים את אהוד ברק על התקנה החדשה?
לאה ורון: זה לא מהשיקולים שהוועדה צריכה לשקול.
אברהם פורז: אני לא יכול לכתוב בתקנות את המכללה לביטחון וחקירות.
אלן זיסבלט: אני לא חושב שכדאי להתייחס לגוף פרטי בתוך התקנות.
אברהם פורז: לא אמרנו בשיתוף פעולה רק עם משטרת ישראל, אמרנו בשיתוף משטרת ישראל.
אברהם פורז: תמחקו את המילים "המכללה לבטחון חקירות".
אברהם פורז: "סיום השתלמויות למבקרים-חוקרים של 200 שעות, שערך משרד התעשייה והמסחר בשיתוף משטרת ישראל בנושאי תשאול ודיני הגנת הצרכן.
אברהם פורז: " מתי אתם אמורים להביא את התקנות החדשות?
צביה דורי: זה כבר מוכן.
אברהם פורז: אז למה זה שנה?
צביה דורי: כי צריך להעביר שני קורסים ולא בטוח שנספיק.
אברהם פורז: אוקיי, נשאיר שנה.
אברהם פורז: מה קורה בפועל עם כל מה שעשינו פה?
תמר טרבלסי: אם אדוני זוכר, כל זה התעורר כשישב פה מר בירנבאום ואמר שהם לא עברו הכשרות, הם לא אנשים ברמה.
אברהם פורז: לא רק מר בירנבאום ישב פה, גם אנחנו ישבנו פה וראינו שאת נותנת סמכות של מעין שוטר לאדם שבכל זאת אנחנו רוצים שתהיה לו איזו שהיא כשירות מינמאלית.
תמר טרבלסי: הם עד היום עברו למעלה מ-400 שעות הכשרה.
אברהם פורז: מר קמחי, מה המצב בפועל מבחינת היכולות שלכם?
אברהם פורז: מה אתם יכולים לציין בגאווה, בסיפוק או באכזבה?
יצחק קמחי: אתה ראית רק לאחרונה חקירות שעשינו נגד הקו-אופ.
אברהם פורז: סימון מחירים?
יצחק קמחי: לא רק, גם הטעיה.
יצחק קמחי: סימון מחירים זה לא הגנת הצרכן.
אברהם פורז: כשאתה מסמן על המוצר דבר אחד ובקופה זה נותן מחיר אחר.
יצחק קמחי: זאת הטעיה.
אברהם פורז: זה חמור מאוד.
יצחק קמחי: ביוניברס קלאב לא מזמן היתה עיסקת טיעון.
אברהם פורז: מה היו העונשים שהם קיבלו?
יצחק קמחי: לפי החקיקה החדשה שאדוני העביר לפני כחצי שנה.
תמר טרבלסי: יוניברס קלאב קיבלו קנס של 50 אלף, והקו-אופ קיבלו קנס של 95 אלף שקל.
לאה ורון: מה עשו יוניברס?
תמר טרבלסי: זה מועדוני חברים שנותנים 5% פחות למי שחבר, כאשר מי שלא חבר ומגיע לקופה גובים ממנו 5% יותר.
תמר טרבלסי: זה כשלעצמו נורא, אבל הגרוע יותר הוא שאדם שקונה הרבה פריטים מקבל 5% על כל הפרטים והוא לא יודע מה מחירו של מוצר אחד.
אברהם פורז: אבל אם הוא מקבל 5% אחוז על כולם, אז זה די קל לדעת.
תמר טרבלסי: אני, למשל, לא יודעת לעשות 5%.
תמר טרבלסי: אני לא רוצה ללכת עם מחשבון.
אברהם פורז: יוניברס קלאב אומר שאם אתה חבר אתה מקבל 5% הנחה.
תמר טרבלסי: המחיר למוצר היה המחיר הזול, לא היקר.
תמר טרבלסי: אם היה מחיר יקר ובקופה היה מקבל 5% הנחה זה היה בסדר.
צביה דורי: מה שקרה בפועל הוא שעל המוצרים שמו את המחיר לאחר 5% הנחה.
צביה דורי: מי שלא חבר וקנה מוצרים, הוסיפו לו בקופה 5%.
אברהם פורז: ולא היה שום שילוט?
צביה דורי: היה שילוט.
תמר טרבלסי: זה לא משנה, כי זה לא לפי חוק הפיקוח על מצרכים ושירותים.
צביה דורי: יש כתב אישום תלוי ועומד גם נגד מגה.
תמר טרבלסי: נגד יוניברס זה עוד לא הסתיים.
תמר טרבלסי: יוניברס קיבלו 50 אלף שקל קנס ו-300 אלף שקל התחייבות לשנתיים.
תמר טרבלסי: הקו-אופ קיבלו 95 אלף שקל קנס.
אברהם פורז: על מה?
תמר טרבלסי: על אי הצגת מחירים ועל הטעיה.
אברהם פורז: במה היתה ההטעיה?
תמר טרבלסי: הבדל במחיר בין המדף לקופה.
יצחק קמחי: יש עכשיו חקירה נגד חברה של מטהרי מים בשם דולפין על כך שהם מחתימים אותך על הסכם ל-20 שנה שתקנה מהם מסננים.
תמר טרבלסי: לא זאת העבירה.
יצחק קמחי: זאת לא העבירה, אבל זה מה שפורסם.
יצחק קמחי: אני לא יודע על מה אתם חוקרים, אבל התלונות הם בכיוון הזה.
יצחק קמחי: נושא נוסף שנחקר וגם הוגשו בו כתבי אישום הוא דירות נפש.
אברהם פורז: איך זה קורה שיש הבדל בין מחיר הקופה למחיר הפתקית?
אברהם פורז: יש הפרשים גדולים במחיר?
תמר טרבלסי: לפעמים הרבה ולפעמים פחות.
אברהם פורז: אתם רואים את זה כעבירת רשלנות?
תמר טרבלסי: רשלנות.
אברהם פורז: בעיקרון, כשאתה מעדכן מחיר אתה צריך ללכת למדף ולבדוק שלא נותר אף מוצר מהקודמים.
אברהם פורז: האם סימון מחירים זה התחום שלכם?
יצחק קמחי: זה לא לפי חוק הגנת הצרכן, זה לפי חוק הפיקוח על מצרכים ושירותים.
תמר טרבלסי: דרך אגב, שם הסמכויות הרבה יותר דרקוניות מאשר בחוק הגנת הצרכן.
אלן זיסבלט: יש תוכנית כוללת, תחת הפיקוח של יהושע שופמן, להעביר את כל הסוגיות שבחוקי הפיקוח וחוקי מצב החירום למסגרת יותר מודרנית.
אלן זיסבלט: לדעתי זו משימה ברוכה.
אלן זיסבלט: מה שמאוד מפריע לי אצל אופיס-דיפו, למרות שהבעלים של החברה הם קנדים, זה שהם כל הזמן נותנים את המחיר בפרסומות שלהם בלי מע"מ ואחר כך בקטן מוסיפים את המחיר.
תמר טרבלסי: לא כל כך בקטן.
אברהם פורז: זה מותר?
תמר טרבלסי: זה לא אסור.
תמר טרבלסי: לא כתוב בשום מקום גודל האותיות.
תמר טרבלסי: יש לנו פסק דין של בית משפט שלום, שאושר אחר כך בבית משפט מחוזי, שזיכה אותם מהטעיה בגלל האותיות כי כן היה כתוב מע"מ.
אברהם פורז: אני שם לב, למשל, שגם לגבי כלי רכב מסחריים כותבים מחיר בלי מע"מ.
אברהם פורז: בדרך כלל שמוכרים לעוסקים והם מקזזים, אז יש מגמה לומר: מה איכפת לך מע"מ, אתה ממילא מתקזז.
אלן זיסבלט: העוסק יודע שהוא יכול להוריד או לקזז.
אלן זיסבלט: זה מסוג הפירסומת שאסורה בהרבה מקומות בחו"ל.
אברהם פורז: אפילו בארה"ב אם יש SALES TAX הוא לא כתוב במחיר.
אברהם פורז: אתה יודע שאם אתה בניו-יורק אז מתווסף לך כך וכך אחוז.
אלן זיסבלט: כאשר אני בתור לקוח רואה מחיר בישראל, אני יודע שהמס כלול בפנים.
אלן זיסבלט: בחו"ל כשאני רואה 100 דולר, אני יודע שאני צריך להוסיף 8% SALES TAX.
אלן זיסבלט: למה אופיס-דיפו עושה את זה?
תמר טרבלסי: כי אופיס-דיפו מוכר גם לעסקים ולא רק לאנשים פרטיים.
תמר טרבלסי: היום הוא כותב אותם אחד על יד השני ובגובה זהה, רק בצבעים אחרים.
תמר טרבלסי: פעם הוא היה עושה כוכבית וכותב את זה למטה.
תמר טרבלסי: הם הורשעו וקיבלו קנס של 200 אלף שקל על עבירות אחרות, כאשר בעבירה הזאת הם זוכו.
אברהם פורז: כמה אנשים עוסקים היום בחוק הגנת הצרכן?
צביה דורי: 40, 50 אנשים בכל הארץ.
אברהם פורז: ורובם עוסקים בסימון מחירים?
תמר טרבלסי: זה הקטע הכי שולי.
אברהם פורז: אז מה הקטע העיקרי?
תמר טרבלסי: זה כל ההטעיות בפירסום, זה חוק המתווכים, זה חוק המועצה להשכלה גבוהה.
תמר טרבלסי: התקנות הללו לא באו לסימון המחירים, הן באו לכל החוקים האחרים.
אברהם פורז: האם המכללות שמתיימרות לתת תארים בינלאומיים.
תמר טרבלסי: אם זה בהטעייה.
תמר טרבלסי: .
אברהם פורז: יש הליכים נגדן?
תמר טרבלסי: יש חקירות, אין עוד הליכים.
תמר טרבלסי: חלקן מתנהלות על ידנו, חלקן על ידי המשטרה.
יצחק קמחי: הסמכות שלנו היא לא סמכות בלעדית.
אברהם פורז: אבל מתגבש משהו לכלל הרשעה?
תמר טרבלסי: רק כתב אישום.
יצחק קמחי: יש מעשים שהם שוליים ויש מעשים חמורים.
יצחק קמחי: מעשים שוליים זה אותן מכללות שמתיימרות לתת תואר אקדמי ואין להן, או אותן מכללות שאומרות שהן נציגות של אוניברסיטאות בחו"ל ואין כדבר הזה בכלל.
יצחק קמחי: ישנן מספר עבירות בחוק המועצה להשכלה גבוהה שבהן יש לנו סמכות, ואילו בחלק מהעבירות שישנן אין לנו סמכות.
אברהם פורז: אם אתם חושבים שאין לכם מספיק סמכויות, תיזמו הצעה ותביאו אותה לפה.
יצחק קמחי: יש תקנות, אבל לא תמיד אנחנו מקבלים את כוח האדם הנוסף לנושא הזה.
יצחק קמחי: זה מה שחסר.
צביה דורי: את הקורס של ה-5 שבועות נביא לאישור שלכם בקרוב, כאשר זה בסמכות ובאחריות מלאה של המשטרה, לא שלנו.
אברהם פורז: זה עדיין לא מבטיח שום דבר.
אברהם פורז: אדם שמפעיל סמכויות של שוטר צריך לקבל הכשרה מינימאלית.
אברהם פורז: אנחנו מודים לכם, מאחלים לכם הצלחה והמשך פעילות טובה למען הצרכנים.
אברהם פורז: התקנות מאושרות בכפוף לשינויים.
תמר טרבלסי: לפי ההערה של המשטרה צריך להשאיר חקירות ולא תשאול, כי חקירות כוללות גם תשאול.
אברהם פורז: כתוב חקירות ותשאול.
חברי הוועדה: יגאל ביבי נסים דהן אבשלום וילן יצחק וקנין נעמי חזן אברהם רביץ
מוזמנים: שמעון אולמן יועץ משפטי, הרבנות הראשית יעקב סבג ראש אגף הכשרות, הרבנות הראשית ירחמיאל גולדין רשות לתכנון משרד החקלאות גרשון שליסל אחראי על שמיטה, מועצת הירקות יוסף אורן אגף מקצועי מועצת הירקות יצחק קלעי מנכ"ל קו-אופ ירושלים חיים אלקן סמנכ"ל לוגיסטיקה ומנכ"ל "קטיף" – שופרסל אורי חיון מזכיר ארגון מגדלי הירקות אדית הנדל מרכזת איגוד רשתות השיווק פנחס קוצ'ר מנהל תחום מזון, משרד התעשייה והמסחר חיים פולק רבנות ירושלים
קצרנית: נושא: החלטת הרבנות הראשית להסיר הכשרות בגלל שיווק ירקות בשנת שמיטה.
קצרנית: החלטת הרבנות להסיר הכשרות בגלל שיווק ירקות בשנת שמיטה.
אברהם פורז: כינסתי את הישיבה בדחיפות לאור העובדה שבעבר היו פה התחייבויות מפורשות של הרבנות, כולל הרבנות של ירושלים, שהנוהל של היתר המכירה יימשך גם בעתיד, כאשר המהדרין זכותם להדר ולהחמיר עם עצמם.
אברהם פורז: הובטח לנו אז שלא יישללו תעודות כשרות מגורמים בירושלים ומגורמים במקומות אחרים שפועלים על סמך היתר המכירה.
אברהם פורז: והנה אני מגיע לפה ושומע מכלי התקשורת שהרבנות בירושלים שללה את תעודות הכשרות מכמה גורמים בירושלים, לרבות הקו-אופ, בניגוד להבטחות שניתנו לנו.
אברהם פורז: כשקיימנו את הישיבות הקודמות זה היה לפני שהתחילו האירועים בשטחים.
אברהם פורז: הישיבה האחרונה היתה ב-11 לספטמבר.
אברהם פורז: האירועים התחילו בתחילת אוקטובר.
אברהם פורז: אז חשבנו שלקנות ירקות מהפלסטינים זה דבר יחסית קל.
אברהם פורז: אני מניח שהיום העסק הזה נהייה עוד יותר קשה ועוד יותר מסובך.
אברהם פורז: חשבתי לנכון לזמן את הישיבה כדי להבין מדוע ההבטחות שניתנו לוועדה בנושא הזה אינן מקוימות.
יצחק קלעי: אנחנו בארבעה החודשים האחרונים נאלצנו בעל כורחנו לרכוש ירקות בתעודת כשרות של היתר מכירה עם איסור הכנסת ספיחים.
יצחק קלעי: נאלצנו משום שאנחנו כפופים לרבנות ירושלים.
יצחק קלעי: במשך ארבעה חודשים רצינו לגלות רצון טוב ולא להכעיס, אבל המציאות היתה שהיהדות המסורתית נמנעה מלהכנס לרשתות שלנו כי סירבו לקנות סחורה מנוכרי מצד אחד, ומצד שני הסחורה שהגיעה מהשטחים היתה פגומה ביותר ועלתה פי שניים מהיתר מכירה דבר שמנע מהחילוניים לקנות ברשת.
יצחק קלעי: במהלך חודשים נובמבר ודצמבר הפסדנו כ-600 אלף שקל.
יצחק קלעי: זה נתון שניתן לבדוק בכל הדוחות הכספיים.
יצחק קלעי: הפסדנו בגלל שאנשים לא נכנסו לקנות את הסחורה ובגלל שהמחירים היו הגבוהים.
אברהם פורז: המחיר התבטא במחיר לצרכן?
יצחק קלעי: ודאי שאתה חייב להלביש את זה על הצרכן.
יצחק קלעי: אתה חייב לעבוד באיזה שהיא רווחיות מסויימת.
יצחק קלעי: כאשר ראינו שזאת הבעיה ואנחנו לא יכולים להרשות לעצמנו לקחת עוד סיכון של להפסיד עוד 600 שקל, פנינו לרבנות הראשית גם בכתב וגם בעל-פה וביקשנו את עזרתה.
יצחק קלעי: אנחנו מופלים לרעה לעומת כל רשתות השיווק בארץ ובירושלים.
יצחק קלעי: כל רשתות השיווק בארץ נהנות מתעודה של היתר מכירה, ואילו אנחנו היחידים במדינת ישראל שחוייבנו כרשת לעבוד עם השמיטה.
יצחק קלעי: יש פה אפליה שגורמת לנו לחוסר איזון בתחרות בין הרשתות.
יצחק קלעי: פנינו לרבנות הראשית.
יצחק קלעי: הסברתי לרב בקשי-דורון גם בכתובים וגם בעל-פה את המצוקה.
יצחק קלעי: אני מבין שהיתה לרבנות הראשית התחייבות בפני ועדת הכלכלה של הכנסת והיועץ המשפטי לממשלה שבמידה והתעודות יילקחו מאיתנו על ידי רבנות מקומית, תצטרך הרבנות הראשית לישראל להנפיק את התעודות.
יצחק קלעי: מהשבוע האחרון אנחנו קונים רק בכשרות של היתר מכירה מאותם הסיטונאים שיש להם את התעודות האלה.
אברהם פורז: האם הרבנות הראשית נתנה לכם תעודה במקום?
יצחק קלעי: עוד לא ניתנה לנו תעודה.
יצחק קלעי: אנחנו עדיין נמצאים במו"מ.
יצחק קלעי: יש לי הבטחות שהרבנות הראשית תנפיק לנו את התעודות.
אברהם פורז: מתי שללו מכם את התעודה?
יצחק קלעי: לפני שבוע.
אברהם פורז: האם במהלך השבוע הזה שאתם בלי תעודה היקף המכירות ירד?
יצחק קלעי: אני מניח שכן.
יצחק קלעי: יש אנשים שנכנסים כתוצאה ממה שקרה ורוצים לראות תעודה.
יצחק קלעי: מי שמסורתי לא קונה.
יצחק קלעי: אני הוצאתי גילוי דעת והדבקנו בסניפים שאנחנו קונים רק בהיתר מכירה, אבל יש כאלה שלא קונים.
יצחק קלעי: הנתון של השבוע הזה עוד לא בידי.
יצחק קלעי: יש לי הבטחה מהרבנות שנקבל את התעודה.
אבשלום וילן: מהרבנות הראשית או מרבנות ירושלים?
יצחק קלעי: הרבנות הראשית הבטיחה לי שנקבל תעודות.
יצחק קלעי: רבנות ירושלים שללה ממני את התעודות.
יצחק קלעי: היא גם איימה עלי שאם אני לא אלך בדרכם, ישללו ממני את תעודות הכשרות של הבשר.
אבשלום וילן: מי איים?
יצחק קלעי: כבוד הרב פולק.
אברהם רביץ: כשאתה אומר שהמחירים אצלכם היו פי שניים וחצי, זה אומר שנאלצתם לשלם 25 שקלים עבור קילו עגבניות במקום 10 שקלים?
יצחק קלעי: צנון או צנונית בהיתר מכירה עולים שקל וחצי לקילו, ואילו בשמיטה זה 3 וחצי שקל לקילו.
נעמי חזן: למה יש הכשר שונה של קו-אופ ירושלים להבדיל מכל הרשתות האחרות והקו-אופ הארצי?
יצחק קלעי: הרשתות הארציות ממוקמות בתל-אביב, פתח-תקווה, ראשון-לציון.
יצחק קלעי: הן קונות בצורה מרוכזת.
יצחק קלעי: להן יש את התעודות של רבנות תל-אביב, רבנות ראשון לציון, רבנות פתח-תקווה.
יצחק קלעי: התעודות שניתנו שם הן תעודות של היתר מכירה.
יצחק קלעי: היות ואנחנו ירושלמים נטו ומחסן הירקות הוא בירושלים, אנחנו כפופים לרבנות ירושלים.
נעמי חזן: ואם אתם מייבאים מקו-אופ ארצי?
יצחק קלעי: אנחנו לא קשורים אליהם.
יצחק קלעי: אנחנו אוטונומיים.
יצחק קלעי: יש לנו את המחסן שלנו ואת הקניינים שלנו.
נעמי חזן: כלומר מדובר על יישות נפרדת שנקראת קו-אופ ירושלים להבדיל מקו-אופ ארצי.
יצחק קלעי: אין קו-אופ ארצי.
יצחק קלעי: יש קו-אופ הריבוע הכחול, קו-אופ צפון של קלאב-מרקט וקו-אופ ירושלים.
יצחק קלעי: כל אלה לא שייכים אחד לשני.
יצחק קלעי: פעם הם היו תחת מטרייה של חברת העובדים, אבל זה נגמר.
יצחק קלעי: יש רשתות אחרות ארציות שמקבלות את התעודות מחוץ לירושלים.
אבשלום וילן: רבנות ירושלים אמורה להיות כפופה לרבנות הראשית, לא?
יצחק קלעי: כן.
אבשלום וילן: מדוע בנושא הזה יש לה עצמאות?
אברהם פורז: הוא לא יכול להשיב על זה.
ירחמיאל גולדין: כשכל העניין הזה התעורר באנו בדברים עם רבנות ירושלים ועם הרבנות הראשית.
ירחמיאל גולדין: אנחנו לא ערוכים לספק לכל תושבי ירושלים תוצרת מהשמיטה בהשגחה לחומרה.
ירחמיאל גולדין: אנחנו ערוכים לספק, בהתאם לוועדות השמיטה למיניהן, ל14% מכלל הצרכנים.
ירחמיאל גולדין: לזה נערכנו עוד בשנה שעברה עם מקורות אספקה שונים, כולל אספקה לא מיהודים.
ירחמיאל גולדין: כשהדבר הזה התעורר באיזור ספטמבר, שבועיים לפני תחילת שנת השמיטה, הודענו לרבנות ירושלים שאם היא תקפיד על כך שכל ירושלים תקבל תוצרת שאיננה בהיתר המכירה, לא יהיו מקורות אספקה מספיקים לכלל תושבי ירושלים.
יגאל ביבי: אם כל ירושלים תקבל אספקה של שמיטה לחומרה לא ישאר לכל האיזורים האחרים בארץ.
ירחמיאל גולדין: זה אותו דבר.
ירחמיאל גולדין: אנחנו לא ערוכים לספק לכל ירושלים.
ירחמיאל גולדין: כל העניין הזה התברר שבועיים או שלושה לפני תחילת שנת השמיטה, כשנערכנו חודשים רבים לפני תחילת שנת השמיטה עם מקורות אספקה לאותן ועדות שמיטה שלא מקבלות את היתר המכירה.
ירחמיאל גולדין: תוך כדי דין ודברים עם רבנות ירושלים, היא הבטיחה לנו שהיא תאפשר לכל מי שאיננו מעוניין בתוצרת למהדרין לקבל היתר מכירה.
ירחמיאל גולדין: ככה זה נשאר.
ירחמיאל גולדין: אני לא יודע איך הנושא הזה התעורר פתאום.
אברהם פורז: מר גולדין, האם האירועים בשטחים שהתחילו בתחילת אוקטובר משבשים באיזו שהיא מידה את האספקה?
ירחמיאל גולדין: באופן מעשי לא.
ירחמיאל גולדין: חששנו בתחילה שזה יקרה, אבל בפועל זה לא קרה מפני ששני הצדדים מעוניינים שקשרי המסחר האלה ואספקת הירקות תהיה כסדרה.
ירחמיאל גולדין: במעבר קרני יום יום עוברת תוצרת מהשטחים.
יוסף אורן: אנחנו בהחלט מאמינים שצריכים לקיים את מה שכתוב בתורה לגבי שנת שמיטה: "וציוויתי את ברכתי לכם בשנה השישית ועשת את התבואה לשלוש השנים", אבל גם אסור לשכוח מה שקרה בשנה שעברה לחקלאים.
אברהם פורז: בגלל המים?
יוסף אורן: לא רק מים.
יוסף אורן: היתה שנה קשה מאוד בגלל כל מיני סיבות.
יוסף אורן: אני לא צריך לספר לשולחן הזה שרוב המשקים החקלאיים נמצאים היום במצב של הסדרי חובות, ומי שיסגור היום את המשק שלו זה אומר ללכת ולהכריז על פשיטת רגל.
יוסף אורן: על סמך זה שהרבנות כן התירה לנו ונתנה לנו להמשיך לחיות לפי היתר מכירה אנשים הלכו וביצעו, אנשים הלכו וזרעו, אנשים הלכו ופיתחו את החממות שלהם.
יוסף אורן: מה נעשה היום?
יוסף אורן: נשמיד את התוצרת ונעשה ייבוא מחו"ל?
יוסף אורן: זה מה שהעם רוצה?
יוסף אורן: בשביל מה אנחנו עובדים?
יוסף אורן: אם לא היו מתירים לנו מראש, אז מילא, אבל התירו לנו.
יוסף אורן: תעצרו אותנו באמצע?
יוסף אורן: אנחנו עושים את מה שאנחנו עושים בשביל להתפרנס.
יוסף אורן: במצב הקיים היום ישנם ערבים שקונים מיהודים ומעבירים בגלגל המסתובב, דבר שגורם למחסור.
יוסף אורן: אני פונה לחברים שומרי התורה, גיבורי כוח עושי דברו, ואומר להם שיש עוד כמה פסוקים בתורה כמו "לא תחונם" ו"כי ימוך אחיך".
יוסף אורן: תקיימו גם אותם.
אורי חיון: יש את רבנות ירושלים שכבודה במקומה מונח, אבל יש מעליה את הרבנות הראשית.
אורי חיון: אני חושב שבמצב כזה צריך לבקש מהרבנות הראשית לתת את הכשרות במקום רבנות ירושלים.
אורי חיון: זה מה שצריך להיות.
אורי חיון: ברגע שאתה קונה היתר מכירה אתה בטוח שזה היתר מכירה, אבל כשאתה קונה אדמת נוכרים לחומרה אתה לא יודע מה אתה קונה, כי הסוחרים הערבים מנצלים את השנים הללו ורוכשים תוצרת מחקלאים ישראלים יהודים, שלא בטוח שהקפידו על היתר המכירה, ומוכרים את זה לאלה שמקפידים לחומרה.
אורי חיון: אלה שמקפידים לחומרה חושבים שהם אוכלים את הכי כשר, אבל אפילו את הבסיס של הכשר הם לא אוכלים.
אורי חיון: יש הוראת שעה של הרב קוק שבתקופה הזאת צריך להסתמך על היתר מכירה.
אורי חיון: אם יש ציבור שלא רוצה להסתמך על היתר מכירה, שיקנה מה שהוא רוצה, אבל שלא יסיר את הכשרות, שזה פגיעה ברשתות, פגיעה בחקלאים, והכי הרבה פגיעה בצרכנים הסופיים.
אברהם רביץ: יכול להיות שיש מקרים של תנועה סיבובית, אבל אני יודע שאנשים נמצאים בשדות.
אברהם רביץ: יש לכם טענות הרבה יותר טובות מאשר לומר שהכל נעשה בתנועה סיבובית.
אברהם רביץ: עזבו את זה.
אברהם פורז: הוא לא אמר הכל, הוא דיבר על חלק גדול.
אברהם רביץ: אני יודע שבשבוע שעבר היתה ישיבה בהשתתפות הקו-אופ, נציגי הרבנות הראשית ונציגי רבנות ירושלים, והיתה איזו שהיא הסכמה שבמשך שבועיים יבדקו את הטענות של הקו-אופ מול המציאות ויראו מה ניתן לעשות.
אברהם רביץ: אנחנו כאן מצאנו פתרון, אבל זה לא הפתרון האידיאלי.
אברהם רביץ: הרבנות הראשית לישראל צריכה להיות הגוף העליון שמפקח על המפקחים, היא לא בנויה לעסוק בנתינת הכשר נקודתי.
אברהם רביץ: זה לא התפקיד שלה.
אברהם פורז: חבר הכנסת רביץ, אתה מתעלם מההבטחה המפורשת שהוועדה הזאת קיבלה.
אברהם רביץ: אני לא מתעלם מזה.
אברהם רביץ: ניתנה אז הבטחה שאם תווצר בעיה מהסוג הזה רבנות ירושלים תתן.
אברהם פורז: אבל הם לא נותנים.
אברהם רביץ: נוצרה כאן בעיה שהיתה טעונה בדיקה.
אברהם רביץ: זה לא חד משמעי כפי ששמענו מנציג הקו-אופ.
אברהם רביץ: הם ביקשו לבדוק במשך שבוע, שבועיים אם אכן כך הוא הדבר.
אברהם רביץ: אנחנו ככנסת צריכים לדאוג לכך שיקיימו את מה שאמרו כאן, וכן לדאוג שההסדר הרגיל יתקיים, זאת אומרת שהרבנות המקומית היא זאת שתתן את ההכשר.
אבשלום וילן: היתה התחייבות מפורשת לוועדה.
אבשלום וילן: הרב קוק נתן את ההיתר ויצר את כל התשתית האידיאולוגית התורתית שמאפשרת את ההסדרים בשנת שמיטה.
אבשלום וילן: הציגו פה נציגי מועצת הירקות את מצבה של החקלאות ואת מצבה של ההתיישבות.
אבשלום וילן: יש בידי מסמכים על הסבבים שעושים פה אנשים כדי להרוויח כסף.
אבשלום וילן: יהודים מוכרים לפלסטינים סחורה, והפלסטינים מכניסים חזרה את הסחורה בתור סחורה כשרה למהדרין.
אבשלום וילן: על זה עוצמים את העיניים.
אבשלום וילן: ועדת הכספים אישרה לחקלאים חרדיים שאינם רוצים לגדל לקבל פיצוי הוגן כדי שיוכלו להתקיים.
אבשלום וילן: אני תמכתי בזה.
אבשלום וילן: פה באים ומתעלקים על הקו-אופ, על הצרכן, על המגדלים.
אבשלום וילן: יש חוק במדינת ישראל.
אבשלום וילן: האם רבנות ירושלים כפופה לרבנות הראשית או לא כפופה?
אבשלום וילן: אומר מנהל קו-אופ ירושלים שמאיימים עליו שיקחו לו את הכשר הרבנות על הבשר אם הוא לא יעבוד על פי ההתניות שלהם.
אבשלום וילן: צריך לראות מי משלם את המשכורת של רבנות ירושלים.
אבשלום וילן: אם הם עובדים כנגד האינטרס של הציבור ופוגעים החל בחקלאי וכלה בצרכן, אז יש בתי משפט, יש חוקים.
אבשלום וילן: צריך לגמור את הפרשה הזאת.
אבשלום וילן: הדבר הזה הוא בלתי נסבל.
אברהם פורז: הרב סבג, מה הרבנות הראשית עומדת לעשות לאור ההתנהגות של רבנות ירושלים?
יעקב סבג: הרבנות הראשית כרבנות ממלכתית אמורה לתת שירות לכל אזרחי ישראל.
יעקב סבג: חלק מזה זה הנושא של שנת השמיטה.
יעקב סבג: הרבנות הראשית אמורה לתת מענה בהיתר מכירה.
יעקב סבג: הרבנות הראשית החליטה לצמצם את השימוש בהיתר המכירה.
אברהם פורז: מה הפירוש לצמצם?
יעקב סבג: אמרנו למגדלים או לחקלאים שיכולים לא להשתמש בהיתר המכירה לא להשתמש.
יעקב סבג: כל הדברים האלה אמורים להעשות בדרכי נועם.
אברהם פורז: מה אתה אומר לגבי שלילת תעודות הכשרות?
יעקב סבג: קודם נבין את ההתפתחות.
יעקב סבג: חשוב להבין מה הקו של הרבנות ואיך הגענו אליו.
יעקב סבג: הרבנות הצהירה שהיא תעזור לכל רבנות שתוכל בדרכי נועם לשכנע את בעלי העסקים לא להשתמש בהיתר המכירה.
יעקב סבג: היו כמה מקרים שרבנויות שונות לא נתנו היתר מכירה לעסקים מסויימים והרבנות הראשית היא זאת שנתנה.
יעקב סבג: בישיבה הקודמת הנושא הזה עלה.
יעקב סבג: הרב פולק הצהיר ואמר שברגע שתהיה בעיה הם יתנו את הפתרון.
יעקב סבג: כרבנות ראשית ממלכתית שאמורה לתת פתרון לבעלי עסקים אנחנו מקווים שיימצא פתרון.
אברהם פורז: והיה אם לא?
יעקב סבג: והיה אם לא יסתדר הנושא אנחנו ניתן את הפתרון באמצעות רבנות סמוכה תוך מספר ימים.
יעקב סבג: אם הבעיה נפתרת בין רבנות ירושלים לקו-אופ הנה מה טוב ומה נעים, ואם היא לא נפתרת, הרבנות הראשית תעמוד בהתחייבותה.
אבשלום וילן: הרב פולק כפוף לכם?
אברהם פורז: הרב סבג, אתם יכולים לעמוד במצב לא כל כך נעים, כי אם היקף המכירות שלהם לא ייפגע מכך שאין להם תעודת כשרות אתם תהיו הנפגעים העיקריים מזה.
יעקב סבג: לא ניתן שיווצר חלל.
יעקב סבג: הציבור רגיל לקנות כשר.
יעקב סבג: יש תעודה וצריכה להיות תעודה.
יעקב סבג: אסור לציבור להכנס למקום שאין בו תעודה.
יעקב סבג: אנחנו לא נאפשר לבעל עסק למכור ככשר כאשר אין השגחה במקום.
חיים פולק: יש את אלה שמקפידים על שמיטה למהדרין, שרוצים לקנות תוצרת שלא היה שום מגע של יהודי, ויש את הסחורה שהיא בהיתר מכירה.
חיים פולק: יש חקלאים שמוכרים את השדות שלהם והיהודים ממשיכים לעבוד ולזרוע.
חיים פולק: זה הדבר החמור.
חיים פולק: יש קרקעות של ערבים בארץ ישראל.
חיים פולק: כשישבנו עם הנהלת הקו-אופ ביקשנו לעשות מעקב אחר טיב הסחורה והמחירים.
חיים פולק: יש בארץ ישראל 30% סחורה ערבית שטובה ליהודים.
חיים פולק: מה בסך הכל ביקשה רבנות ירושלים?
חיים פולק: הרב אלישיב טוען שמדינת ישראל לא צריכה להגיע להיתר מכירה עד כדי כך שהיהודים צריכים לזרוע את השדות.
חיים פולק: זה נקרא אצלו יותר מידי היתר כדי להכשיר, לכן הוא פסק לעשות ויסות מסויים בירושלים, כלומר שהסיטונאים שמביאים בין כה סחורה כל 6 השנים מערבים או ממקומות שמותר יביאו אותה בשנה השביעית לירושלים.
חיים פולק: כך עשינו.
חיים פולק: דאגנו לזה לפני חצי שנה.
חיים פולק: מה שאמר מר קלעי לא אמת.
חיים פולק: המחירים לא יותר יקרים.
חיים פולק: אני שלחתי אנשים כדי לבדוק את המחירים בשוק הסיטונאי ואת טיב הסחורה.
חיים פולק: תבדקו אתם אם זה יותר יקר או לא.
חיים פולק: ישבתי ברבנות הראשית לישראל עם מר קלעי, עם הרב סבג ועם עודד וינר.
חיים פולק: מר קלעי הביא לי רשימה של סחורה יקרה יותר.
חיים פולק: צלצלתי בנוכחותו לאחד הסיטונאים ורשמתי על הפתק שלו את המחירים.
חיים פולק: הוא פשוט הופתע, כי המהדרין יותר זול ממה שהוא קונה.